laion/Wikipedia-Exotic huggingface dataset:
Tukat

Tukat (itaalia keeles ducato, ladinakeelsest tüvest 'hertsogkond') on kuld- või hõbemünt. Tukat on olnud kuni 19. sajandi lõpuni paljudes Euroopa riikides kasutusel rahaühikuna. Esimest korda müntis Veneetsia vabariik tukateid 1284. aastal Firenze floriinide imitatsioonina. Kuldtukati ehk tsekiini kullasisaldus oli 98,6% ja kaal 3,5 grammi. Seda kullasulamit hakati ka nimetama tukatkullaks. Samuti eksisteerisid ka hõbetukatid. Kuldtukat oli käibel paralleelselt Firenze floriiniga ja oli eelkäijaks Suurbritannia naelsterlingile ja Ameerika Ühendriikide dollarile. Hõbetukat võeti Itaalia erinevates osades 16. sajandi keskel kasutusele suure mündina, mis sisaldas umbes 30 grammi puhast hõbedat, mille väärtus oli veidi madalam kui kuldtukatil või tsekiinil. Samanimelisi münte vermiti 17. ja 18. sajandil ka Madalmaades, millest sai populaarne kaubanduslik vääring paralleelselt koos kuldtukatitega. tsekiin Võõrsõnade leksikonis
Maceo Parker

Maceo Parker (sündinud 14. veebruaril 1943) on Ameerika Ühendriikide saksofonist.
National League (Šveits)

National League (NL) on Šveits jäähoki kõrgeim liiga. Liiga on loodud 1938. aastal. Liigas mängib 14 klubi. HC Ajoie HC Ambrì-Piotta SC Bern EHC Biel HC Davos HC Fribourg-Gottéron Genève-Servette HC EHC Kloten SCL Tigers Lausanne HC HC Lugano SC Rapperswil-Jona Lakers EV Zug ZSC Lions Ametlik koduleht
Deutsche Eishockey-Liga

Deutsche Eishockey-Liga (DEL) on Saksamaa jäähoki kõrgeim liiga. Liiga on loodud 1994. aastal. Liigas mängib 15 klubi. Mannheimi Adler Augsburger Panther Bietigheim Steelers Düsseldorfer EG Müncheni EHC Red Bull Berliini Eisbären ERC Ingolstadt Fischtown Pinguins Wolfsburgi Grizzlys Iserlohn Roosters Kölner Haie Löwen Frankfurt Nürnberg Ice Tigers Schwenninger Wild Wings Straubing Tigers Ametlik koduleht
Pelicans

Pelicans (inglise keeles 'pelikanid') võib viidata järgmistele spordiklubidele: New Orleans Pelicans, NBA-s mängiv korvpalliklubi Lahti Pelicans, Soome jäähokiklubi
Nõiakivi (Rooglaiu)

Nõiakivi (ka Arstikivi) on ohvrikivi Hanila kihelkonna Rooglaiu külas, mis varem kandis Rannaküla nime. Kohanimeregister. (Vaadatud 15.2.2023.) Nõiakivi kultuurimälestiste registris
Muutuja

Muutuja on suurus, mis võib olla teatava fikseeritud hulga, nn muutumispiirkonna mistahes element.. Eristatakse sõltumatuid ja sõltuvaid muutujaid. Sõltumatut muutujat nimetatakse argumendiks ja sellest sõltuvat muutujat funktsiooniks. Muutujat tähistatakse tavaliselt nimetuse või sümboli abil, milleks on tavaliselt mõni tähestiku lõpuosa täht: x, y ja z. Näiteks valemis f(x) = ax. Muutumatu muutuja on konstant. Ülo Kaasik (2003). Matemaatikaleksikon (3., täiendatud trükk). Tartu: Kirjastus Atlex.
Tuisu tänav (Pärnu)

Tuisu tänav on umbtänav Pärnus Rääma linnaosas, mis saab alguse Ehitajate teelt. Tänava pikkus on ligikaudu 142 meetrit.
Varudi-Altküla Hiiekivi

Varudi-Altküla Hiiekivi (ka Suurkivi) on hiiekivi Viru-Nigula kihelkonna ja Rakvere valla Varudi-Altkülas. Kultuuriminister Piret Hartman tunnistas 2023. aasta 5. veebruaril antud käskkirjaga nr 37 Varudi-Altküla Hiiekivi kultuurimälestiseks. Mälestise liik on ajalooline looduslik pühapaik. Kivi pühaks pidav pärimus on tagasi viidav vähemalt 19. sajandisse, kuid tõenäoliselt ulatub kivi pühapaigana kasutamine aga palju kaugemasse aega. Pärimuses kajastatakse kivi näiteks seoses libahundiks käimisega ning libahundiusu kõrgaeg Eesti- ja Liivimaal langeb 16.–17. sajandisse. Käskkiri märgib kaitse alla võtmise põhjenduses, et kivi on tänapäevani säilinud ja see on konkreetses füüsilises keskkonnas tuvastatav. Kivi on kohalike inimeste seas tuntud ja hoitud, lisaks on kivi kohta säilinud suuline rahvapärimus. Virumaa kihelkondade looduslike pühapaikade inventuuri tulemuste analüüsi põhjal on Hiiekivi esinduslik ohvrikivi. Ohvrikivi kohta on arhiivides talletatud kaks pärimusteadet, mis kajastavad ohverdamist ning kivi seost libahundiks käimisega. Vanem ja nüansirikkam pärimus kirjeldab, kuidas kaks naist käisid kivi juures, et saada hundinahad, mille andis neile kivi alt hall vanamees. Hommikuti viisid nad hundinahad uuesti kivi juurde, kus need kadusid. Loos nimetatud hall vanamees seostub kaitse alla võtmise käskkirja autorite hinnangul looduslike pühapaikadega seotud laiema traditsiooniga, milles usuti, et neis paigus võivad elada haldjad või teised üleloomulikud olendid. Riik võttis kaitse alla kolm ajaloolist looduslikku pühapaika ning Tartu Põhjasõja-aegse kalmistu. Kultuuriministeeriumi pressiteade, 13.2.2023. (Vaadatud 15.2.2023.) Ohvrikivi Suurkivi/Hiiekivi kultuurimälestiseks tunnistamine. Kultuuriministri käskkiri, 5.2.2023 nr 37. (Vaadatud 15.2.2023.)
Ypsilon

Ypsilon on eestikeelne kultuuri- ja arvamusportaal, milles ilmub ka ajakirjanduslikku sisu ja ilukirjandust. Ajakirjanduslikus sisus ei keskendu väljaanne päevakajalistele teemadele ega uudistele, vaid laiematele ühiskondlikele ja kultuuriloolistele teemadele ning intervjuudele. Väljaanne asutati 2021. aasta 1. aprillil. Ypsiloni annab välja OÜ PMG Labor ning kuulub suurärimees Margus Linnamäele läbi MM Grupp OÜ. Ypsiloni asutavad liikmed on Kaido Veski, Jete-Ri Jõesaar, Jüri-Franciscus Lotman ja Margus Hanno Murakas. Väljaanne avaldab palju kaasautorite töid, millest paljud on anonüümsed. Ypsilon on korraldanud mitmeid ilukirjanduse konkursse, näiteks odavate krimijuttude konkurss, odavate muinasjuttude konkurss ja odavate õudusjuttude konkurss. ERR (7. aprill 2021). "Postimehe uuriv toimetus liikus sama omaniku alternatiivsesse väljaandesse". ERR. Vaadatud 15. veebruaril 2023. Koduleht
Mehis Viru

Mehis Viru (sündinud 27. märtsil 1963 Tartus) on eesti sporditeadlane ja kergejõustikutreener. Viru on lõpetanud 1981. aastal Miina Härma nimelise Tartu 2. Keskkooli ja 1985. aastal Tartu Riikliku Ülikooli (kehakultuuriteaduskonnas). Ta on töötanud 1990–2003 Tartu Ülikooli kehakultuuriteaduskonna vanemteadurina ning 2003. aastast Tartu Ülikooli kiirus- ja jõualade didaktika dotsendi ja lektorina. Bioloogiakandidaat (1990). Harrastanud kergejõustikku, tulnud 1988. aastal kaugushüppes tulemusega 7.53 Eesti meistriks, sisemeistrivõistlustel saanud 1988. aastal hõbe- ja 1984. aastal pronksmedali. Aastatel 1992–2023 töötas Tartu Kalevi kergejõustikutreenerina (7. kutsetase, 2006). Mehis ja Kersti Viru juhendatud sportlasi: Kaire Leibak, Mirjam Liimask, Liane Pintsaar, Sirkka-Liisa Kivine, Jaak-Heinrich Jagor, Karmen Bruus, Marielle Kleemeier. Mehis Viru on olnud 1998. aastast Eesti Olümpiaakadeemia juhatuse ja 2007. aastast Tartu spordiseltsi Kalev juhatuse liige. Aastatel 2004–2017 oli ta Eesti Kergejõustikuliidu juhatuse liige ja volikogu aseesimees, 2005–2006 EOK esindajate kogu liige. Temalt on ilmunud üle 125 teadusliku artikli. Teadustöö põhisuunad: sportliku treeningu spetsiifiline mõju, treeningu seire ja ületreening; ainevahetuse hormonaalregulatsioon kehalise pingutuse ajal. Viru on Eesti Olümpiaakadeemia väljaande Acta Academiae Olympiquae Estoniae ning ajakirjade Coaching and Sport Science Journal (Itaalia) ja International Journal of Sports Science and Coaching (Inglismaa) toimetuskolleegiumi liige. 15. veebruaril 2023 otsustas Eesti Kergejõustikuliidu juhatus määrata Mehis Virule kergejõustikus tähtajatu tegutsemiskeelu. Otsus põhines treenerite eetikakoodeksi p III(2) ja III(3) nõuete rikkumisel. Mehis Viru on korduvalt ja pika perioodi jooksul oluliselt rikkunud treenerite eetikakoodeksi nõudeid ning treeneri kutsenõudeid. Mehis Viru rikkumised on sellise iseloomuga, et kergejõustikuliidu juhatuse hinnangul ei sobi ta töötama treenerina ega muu spordipersonalina. Mehis ja Kersti Viru juhendatava Karmen Bruusi ja tema vanemate arvates on süüdistused arusaamatud ning nad nimetavad lugu pahatahtlikuks laimukampaaniaks. 27. juunil 2023 pidas politsei Viru kinni kahtlustatuna enda juhendavate sportlaste suguühtele mõjutamises. 2005 Eesti parim naiste kergejõustikutreener 2006 Kalevi auliige 2006 Eesti Naisliidu aasta isa aunimetus 2022 Tartu linna ja Tartumaa parim treener 2022 Eesti parim naiste kergejõustikutreener Tema isa oli Atko-Meeme Viru. Tema abikaasa on kergejõustikutreener Kersti Viru, kes on alates 2010. aastast samuti 7. kutsetasemega treener. Rahvaterviseteadlane Maarike Harro oli tema õde. [1] https://sport.err.ee/1609019165/politsei-pidas-mehis-viru-kinni Biograafia ESBL-is
HSV-värvimudel

HSV-värvimudel on kolme koordinaatteljega silindrikujuline värvimudel, mis loodi 1970. aastatel keerukama geomeetriaga RGB-värvimudeli asendajaks arvutigraafikas. Selle koordinaattelgedeks on värvitoon (hue), värvuse küllastatus (saturation) ja heledusväärtus (value). Sarnaste koordinaatidega veidi teiste fookustega on HSL-värvimudel suhtelise heledusega (lightness) heledusväärtuse asemel ja HSB-värvimudel absoluutse heledusega või eredustega (brightness) heledusväärtuse asemel. HSV-mudel on üles ehitatud kolmele koordinaadile: värvitooni (hue) asukoht silindri ümbermõõdul ehk värviringil märgitakse nurgakraadides aditiivse primaarpunase värvuse suhtes (punane 0°, roheline 120°, sinine 240°); küllastatus (saturation) märgitakse protsentides (0% on neutraalne hall, 50% on poole võimaliku küllastatusega tuhm toon, 100% küllastatusega on puhas spektrivärvus) ja selle telg paikneb silindri raadiusel; heledusväärtus (value) märgitakse protsentides (0% heleduseta tume toon, 100% täisheledus) ja selle telg moodustab silindri kõrguse. HSV- ja HSL-mudelid töötati välja 1970ndail RGB-värviruumis orienteerumise hõlbustamiseks neil arvutikasutajail, kes olid tuttavad subtraktiivse värvide segamisega või traditsiooniliste kunstnike värvimudelitega, mis baseerusid värvide helendamisele ja tumendamisele. Selles mudelis oli RGB keerukas geomeetria ümber korraldatud palju intuitiivsemaks ja protsentuaalselt esitatavaks värviruumiks. M. Tammert. HSV-/HSB-värvimudel ja HSL-/HLS-värvimudel. - Värviõpetuse teooria
Endel Siff

Endel Siff (sündinud 20. juunil 1957) on eesti kütuseärimees. Tema tütar on Mariliis Siff. Endel Siff ostis Kopli liinid 211 miljoniga, Logistikauudised.ee, 17. oktoober 2006 Siff pakub riigile kütusevarude hoiustamiseks maa-alust kompleksi Viimsis, ERR, 31. märts 2022
Sa ei vii kõike endaga kaasa (film)

"Sa ei vii kõike endaga kaasa" ("You Can't Take It with You") on 1938. aasta Ameerika Ühendriikide romantiline komöödia, mille lavastas Frank Capra. Filmi süžee põhineb George S. Kaufmanni ja Moss Harti Pulitzeri preemiaga pärjatud 1936. aasta samanimelisel näidendil, mille kohandas filmi jaoks Robert Riskin. Teos räägib mehest, kes pärineb rikkast snooblikust perest ja kes kihlub healoomuliku naisega, kelle pere on ekstsentriline. Peaosades mängivad Jean Arthur, Lionel Barrymore, James Stewart ja Edward Arnold. Film nomineeriti seitsmele Oscari auhinnale, millest võitis kaks: parima filmi ja parima lavastaja Oscari. Režissöör Frank Capra võitis oma kolmanda parima lavastaja auhinna viie aasta jooksul. Lisaks antud teosele pälvis ta auhinna ka filmide "See juhtus ühel ööl" (1935) ja "Mr. Deeds Goes to Town" (1937) eest. Jean Arthur – Alice Sycamore Lionel Barrymore – vanaisa Martin Vanderhof James Stewart – Tony Kirby Edward Arnold – Anthony P. Kirby Mischa Auer – Potap Kolenkhov Ann Miller – Essie Carmichael Spring Byington – Penelope Sycamore Samuel S. Hinds – Paul Sycamore Donald Meek – Kirby panga raamatupidaja Poppins H. B. Warner – Ramsey Halliwell Hobbes – DePinna Dub Taylor – Ed Carmichael Mary Forbes – Anthony naine Meriam Kirby Lillian Yarbo – Rheba Eddie Anderson – Donald Clarence Wilson – Kirby kinnisvaramaakler John Blakeley Josef Swickard – professor Ann Doran – Maggie O'Neill Christian Rub – härra Schmidt Bodil Rosing – proua Schmidt Charles Lane – rahandusministeeriumi agent Wilbur G. Henderson Harry Davenport – öökohtu kohtunik "Notes". Turner Classic Movies (inglise). Vaadatud 15. september 2015. "A World Premiere of World Importance! (Advertisement)". Film Daily (inglise). New York. 25. august 1938. Lk 8–9. "The 11th Academy Awards – 1939" (inglise). Ameerika Filmikunsti ja -teaduste Akadeemia. Vaadatud 16. mai 2022. "The 8th Academy Awards – 1936" (inglise). Ameerika Filmikunsti ja -teaduste Akadeemia. Vaadatud 16. mai 2022. "The 9th Academy Awards – 1937" (inglise). Ameerika Filmikunsti ja -teaduste Akadeemia. Vaadatud 16. mai 2022. "Sa ei vii kõike endaga kaasa" andmekogus IMDb (inglise) "Sa ei vii kõike endaga kaasa" filmiarvustuste lehel Rotten Tomatoes (inglise) "Sa ei vii kõike endaga kaasa" Ameerika Filmiinstituudi kataloogis (inglise)
Rahvusvaheline sotsiaaltöö päev

Rahvusvahelist sotsiaaltöö päeva (World Social Work Day) tähistatakse Rahvusvahelise Sotsiaaltöötajate Föderatsiooni (International Federation of Social Workers, IFSW) algatusel iga-aastaselt märtsikuu kolmandal teisipäeval nn liikuva pühana. Eesti Sotsiaaltöö Assotsiatsioon (ESTA) tunnustab juba 2007. aastast avalikult parimaid sotsiaalvaldkonna töötajaid. Tunnustusüritus toimub traditsiooniliselt rahvusvahelisel sotsiaaltöö päeval. Iga-aastane tunnustamise konkurss on hea võimalus tõsta esile oma piirkonna, valla või asutuse kõige tublimaid sotsiaalvaldkonna töötajaid ja valdkonda panustajaid, kes on oma pühendunud tegutsemisega muutnud inimeste ja kogukonna elu paremaks. 2023. aastal tunnustati eelmisel aastal silma paistnud sotsiaalvaldkonnas töötanud või sotsiaalvaldkonda panustanud inimesi 13 kategoorias: Elutöö tegija sotsiaalvaldkonnas Aasta sotsiaalvaldkonna asutus Aasta sotsiaaltöötaja Aasta lastekaitsetöötaja Aasta hooldustöötaja Aasta tegevusjuhendaja Aasta tugiisik ja isiklik abistaja Aasta lapsehoidja Aasta noor sotsiaalvaldkonna uustulnuk Aasta kohalik omavalitsus Aasta koostööpartner Aasta sotsiaalvaldkonna ennetustöö Aasta ESTA liige "World Social Work Day". Vaadatud 3. jaanuaril 2024. "Sotsiaalala töötajate tunnustamine | ESTA". Vaadatud 16. veebruaril 2023. "Konkurss 2023 | ESTA". Originaali arhiivikoopia seisuga 16. veebruar 2023. Vaadatud 16. veebruaril 2023.
Poti oja

Poti oja on oja Võru maakonnas, Koreli lisaoja. Poti oja pikkus on 2,6 km (koos lisaharudega 2,7 km) ja valgala 3,2 km². Oja lähe on tiik Võrumõisa külas. Edasi voolab see suures osas Võru linna ja valla piiril, läbib Mustjärve ning suubub Kirumpää juures Koreli ojja. 2020. aastal rääkisid ojaäärsete kruntide omanikud Võrumaa Teatajale, et pikka aega puhastamata ja süvendamata ning kopratammidega oja ujutab juba aastaid nende maatükke üle. Kobraste ohjeldamiseks olid nad regulaarselt tamme lõhkunud ja kohaliku jahiseltsi kopraid küttima kutsunud. Linna- ja vallavalitsus teatasid, et on oja puhastamise küsimuse plaani võtnud. Poti oja keskkonnaportaalis Poti oja Eesti looduse infosüsteemis Poti oja vilkad koprad põhjustavad maaharijatele peavalu. Võrumaa Teataja, 31. oktoober 2020 Maainfo kaart. Maa-amet
Hemistropharia

Hemistropharia on šampinjonilaadsete seltsi vöödikuliste sugukonda kuuluv seente perekond. Hemistropharia albocrenulata – end. täkiline ebamampel Hemistropharia andmebaasis eElurikkus
Ian Anderson

Ian Scott Anderson (sündinud 10. augustil 1947 Dunfermline'is) on šoti laulja, laulukirjutaja ja flöödimängija. Ta on alates 1968. kuni tänaseni tegutseva progressiivse roki ansambli Jethro Tull asutaja ja juhtfiguur. Lisaks flöödile oskab ta mängida ka paljusid muid muusikainstrumente. 2018. aastal diagnoositi tal krooniline obstruktiivne kopsuhaigus. 2007. aastal sai ta Briti impeeriumi ordu liikmeks (MBE). Walk into Light (1983) Divinities: Twelve Dances with God (1995) The Secret Language of Birds (2000) Rupi's Dance (2003) Thick as a Brick 2 (2012) Homo Erraticus (2014)
Nexta

Nexta on Valgevene interneti- ja sotsiaalmeediaväljaanne, mida juhitakse Poolast. Väljaande asutas 2015. aastal 17-aastane üliõpilane Sciapan Puciła. 2022. aasta oktoobri seisuga oli Nexta YouTube'i kahel kanalil kokku 1,6 miljonit ja Telegrami kanalil 1,8 miljonit tellijat. 2022. aasta mai seisuga oli Nexta Live vaatamiste arvult suurim Valgevene YouTube'i kanal. Aprillis 2022 tunnistas Valgevene Vabariigi Ülemkohus Nexta ja Nexta Live'i terroriorganisatsiooniks ning keelas nende tegevuse riigis. Raman Pratasievič, Nexta peatoimetaja 2020. aasta märtsist septembrini Aleksei Burlakov, YouTube'i kanali Nexta Live saatejuht Julija Levitskaja, YouTube'i kanali Nexta Live saatejuht Количество просмотров беларуских YouTube-каналов в мае 2022. infopolicy.biz, 7. juuni 2022 Генеральная прокуратура Беларуси. t.me, 8. aprill 2022  Nexta – pildid, videod ja helifailid Wikimedia Commonsis
DIN-värvisüsteem

DIN-värvisüsteem on 1955. aastal Saksa Standardiinstituudi (Deutsches Institut für Normung) välja arendatud värvisüsteem, mis kinnitati standardiks 1980. aastal ja lisati sellele värviatlas. Värvinäidiste paigutuselt süsteemis sarnaneb see Munselli värvisüsteemiga, värviruumilt CIE xyY-värviruumiga, sest atlase värvinäidised on määratletud paiknemisega xy-koordinaadistikus. DIN-värvisüsteemi koordinaatideks on kolm muutujat: DIN värvitoon (T), määratud spektrivärvuse lainepikkusega, xy-diagrammil valgepunktist lähtuva sirgjoonega. Visuaalse näidisena loodud värviring koosneb 24 toonist, mida iseloomustab ühtne küllastus- ja tumedusaste; need omakorda on jaotatud võrdseteks osadeks. Numeratsioon algab kollasest vrvusest. DIN küllastus (S), iga värvitoon moodustab rea küllastusastmeid kuni xy-diagrammi välisäärel paiknevate optimaalvärvusteni. Neutraaltoonide küllastus on 0 ja iga puhta värvitooni puhul maksimaalne. Valgepunktist alates suurenevad küllastusastmed kontsentriliselt. DIN tumedus (D), tumedusastmete skaala nullist kümneni on heleduse ümberpööratud variant. Kromaatiliste värvuste puhul arvutati see suhtelise heleduse kaudu heledusväärtuse ja optimaalvärvuse heleduse suhtena. Saksa Standardiinstituut nägi 20. sajandi keskel vajadust praktilisema värvikorrastussüsteemi loomise järele Ostwaldi värvisüsteemi asemele, mis oli kasutusel alates Esimesest maailmasõjast. Eesmärk oli luua värvisüsteem, milles oleks selged muutujad värvitoonis, küllastuses ja heleduses ning need oleks võimalikult tajutavalt võrdsel kaugusel. Psühholoogilised katsed andsid tulemuseks 24 värvitoonist koosneva ringi ja küllastusskaala ning eriparameetrina tumedusskaala. DIN-värvikaardid olid kasutusel saksa standardina "Norm 6164"; mati pinnaga värvikaarte on 600, läikivapinnalisi 900. Iga värvinäidist iseloomustab kood T:S:D, akromaatilistel on esikohal täht N (neutral). M Tammert. Värviteooria. 2017 "DIN System. - colorsystem.com". Originaali arhiivikoopia seisuga 16. juuni 2022. Vaadatud 16. veebruaril 2023. DIN 6164. - Virtual Colour Systems
Berliini Eisbären

Berliini Eisbären (Eisbären Berlin) on Saksamaa jäähokiklubi, mis tegutseb Berliinis. See mängib Saksamaa jäähoki kõrgliigas Deutsche Eishockey-Liga (DEL). Klubi on asutatud 1954. aastal. Klubi on tulnud Saksamaa meistriks üheksa korda. Seisuga hooaeg 2023/24 Väravavahid: Jonas Stettmer, Jake Hildebrand, Nikita Quapp Kaitsjad: Morgan Ellis, Kai Wissmann, Marco Nowak, Eric Mik, Rio Kaiser, Jonas Müller, Korbinian Geibel, Julian Melchiori, Thomas Schemitsch Ründajad: Ty Ronning, Lean Bergmann, Manuel Wiederer, Tobias Eder, Blaine Byron, Patrice Cormier, Clemens Sager, Yannick Veilleux, Jaedon Descheneau, Eric Hördler, Michael Bartuli, Maximilian Heim, Zach Boychuk, Marcel Noebels, Leo Pföderl, Frederik Tiffels Vaata ka Kategooria:Berliini Eisbäreni mängijad. Deutsche Eishockey-Liga: Võitja (9): 2005, 2006, 2008, 2009, 2011, 2012, 2013, 2021, 2022 Teised kohad (3): 1998, 2004, 2018 Ida-Saksamaa meister: 1966, 1967, 1968, 1976, 1977, 1978, 1979, 1980, 1982, 1983, 1984, 1985, 1986, 1987, 1988 European Trophy: 2010 Jäähoki Kontinentaalkarika teine koht: 1998, 2000 Ametlik koduleht
EV Zug

EV Zug on Šveits jäähokiklubi, mis tegutseb Zugis. See mängib Šveits jäähoki kõrgliigas National League. Klubi on asutatud 1967. Ametlik koduleht
HC Davos

HC Davos (Hockey Club Davos) on Šveits jäähokiklubi, mis tegutseb Davosis. See mängib Šveits jäähoki kõrgliigas National League. Klubi on asutatud 1921. Ametlik koduleht
Torukoonulised

Torukoonulised (Macroscelidea) on väikeste Aafrikas elutsevate loomade selts imetajate klassist. Seltsis on üks sugukond, torukoonlased. Torukoonuliste lähimad sugulased on tenrekilised ja toruhambulised.
Torukoonlased

Torukoonlased ehk londiklased (Macroscelididae) on hiire- kuni rotisuuruste imetajate sugukond, keda iseloomustab pikk peenike koon ja pikad jalad. Nad elutsevad Aafrikas ning toituvad enamasti putukatest ja teistest selgrootutest. Tüüpiline londik kaalub 50-500 g ning on 10-30 cm pikk. Andrei Miljutin. Maailma imetajate mitmekesisus. Tallinn : Varrak, 2015. Lk 86
Pseudoinonotus

Pseudoinonotus on klassi Agaricomycetes kuuluv kandseente perekond. Pseudoinonotus chondromyelus Pseudoinonotus dryadeus – end. juurepässik Pseudoinonotus tibeticus Pseudoinonotus victoriensis
Kandilli observatoorium

Kandilli observatoorium, ametliku nimetusega Kandilli observatoorium ja maavärinate uurimisinstituut (lühend KOERI) on Türgi observatoorium, mis on spetsialiseerunud ka maavärinate uurimisele. Observatoorium asub Türgi Anatoolia poolel, İstanbuli Üsküdari linnaosa Kandilli naabruskonna künkal, vaatega Bosporusele.
Liidia Marmor

Liidia Marmor (pärast abiellumist Mihkelsoo ) lõpetas Vanemuise draamastuudio II lennu. Töötas Viljandis teatris Ugala näitlejana. Mänginud Ugala ja Vanemuises stuudiolavastustes. Töötanud Tartu Noortemajas Sõprus, Lähte kultuurimajas.
Konstant

Konstant ehk jääv suurus ehk muutumatu suurus on matemaatikas fikseeritud, kuigi mitte tingimata määratletud väärtus. Kõige sagedamini esinev konstandi liik on fikseeritud, kuigi mitte tingimata määratletud arv. Tavaliselt kasutatakse terminit "konstant" seoses ühe või mitme muutuja funktsioonidega. Nende argumentideks on muutujad. Neid argumente, nagu ka teisi muutujaid, tähistatakse sageli väikeste tähtedega ladina tähestiku lõpust. Seevastu konstante tähistatakse sageli väikeste tähtedega ladina tähestiku algusest. Samuti on konstante, mida tähistatakse erisümbolitega, näiteks 1 või π.  Pikemalt artiklis Füüsikaline konstant Füüsikalised konstandid on konstantsete arvude erijuhud, mida kasutatakse füüsikas, keemias ja teistes loodusteadustes, kus looduse omadusi kirjeldatakse parameetrite abil, millel osutub olevat igal pool ja igal ajal üks ja seesama väärtus.
Kaku (jalgpallur)

Alejandro Sebastián Romero Gamarra (tuntud hüüdnime Kaku järgi; sündinud 11. jaanuaril 1995 Ciudadelas) on Argentinas sündinud Paraguay jalgpallur, kes mängib ründva poolkaitsja või äärepoolikuna Saudi Araabia kõrgliigaklubis Al Taawoun ja Paraguay jalgpallikoondises. Ta sündis Argentinas Paraguay vanemate perekonnas. Ta alustas klubikarjääri Argentina klubis Club Atlético Huracán, mille meeskonnas debüteeris ta Argentina esiliigas 2013. aastal. 2014. aastal võitis ta Huracániga Argentina karikavõistlused ja superkarikafinaali. Aastatel 2015–2018 mängis ta Huracániga Argentina kõrgliigas. Aastatel 2018–2020 mängis Kaku Major League Socceri klubis New York Red Bulls. 2021. aasta veebruaris siirdus ta Al-Taawouni. 2015. aastal osales Kaku Argentina kuni 20-aastaste koondisega juunioride maailmameistrivõistlustel. 2018. aasta mais avaldas ta soovi mängida Paraguay koondises. Paraguay koondises tegi ta debüüdi sama aasta 12. juunil sõprusmängus Jaapani vastu. Koondisekarjääri esimese värava lõi ta 10. septembril 2019 sõprusmängus Palestiina vastu. 2021. aasta Copa América esimeses alagrupimängus lõi ta värava Boliivia vastu. Huracán Copa Argentina: 2013–14 Supercopa Argentina: 2014 New York Red Bulls Supporters' Shield: 2018 https://www.transfermarkt.com/kaku/nationalmannschaft/spieler/355817 (vaadatud 17.2.2023)